4. pielikums

Ministru kabineta

2014. gada

noteikumiem Nr.

**Būtiskās tehniskās prasības otrās kategorijas pārbūvei**

|  |  |
| --- | --- |
| Nr. p. k. | Prasības |
| **1.** | **Vispārīgās prasības** |
| 1.1. | Pārbūvē ieteicams izmantot attiecīgās markas un modeļa traktortehnikas vai tās piekabju izgatavotāja ražotās analogās detaļas, mezglus un agregātus |
| 1.2. | Ar pilnu masu slogotai traktortehnikas piekabei ass slodze pēc pārbūves nedrīkst pārsniegt ražotāja noteikto tehniski pieļaujamo maksimālo ass slodzi |
| 1.3. | Gaismas ierīcēm jābūt uzstādītām atbilstoši Ministru kabineta 2009. gada 13. janvāra noteikumu Nr. 30 "Noteikumi par traktortehnikas un tās piekabju valsts tehnisko apskati un tehnisko kontroli uz ceļiem" (turpmāk – tehniskās apskates noteikumi) 1. pielikuma II nodaļā minētajām prasībām |
| 1.4. | Traktortehnikai vai tās piekabei nomainīto vai uzstādīto agregātu, sistēmu, mezglu un iekārtu tehniskais stāvoklis atbilst tehniskās apskates noteikumiem |
| **2.** | **Kabīnes uzstādīšana** |
| 2.1. | Traktortehnikai oriģinālās kabīnes vietā pieļaujams uzstādīt citas markas traktora kabīni, ja stiprinājumi atbilst kabīnes izmēriem |
| 2.2. | Uzstādāmās kabīnes stiprinājuma elementi, to skaits un izvietojums atbilst oriģinālās kabīnes stiprinājuma elementiem, to skaitam un izvietojumam |
| **3.** | **Stūres iekārtas maiņa** |
| 3.1. | Atļauts uzstādīt citas markas traktortehnikas stūres pastiprinātāju, ja pēc šādas pārbūves tiek nodrošināta atbilstoša stūres iekārtas darbība |
| 3.2. | Stūres ratam abos virzienos jāgriežas viegli, vienmērīgi, bez ieķīlēšanās. Stūres pagrieziena leņķi no vidējā stāvokļa līdz atdurei ir vienādi abos virzienos |
| 3.3. | Stūres mehānisms ir droši nostiprināts ar speciāliem stiprinājuma elementiem, nav pieļaujami metinājumi |
| 3.4. | Stūres stieņi nevienā stūres rata pagrieziena leņķī nedrīkst pieskarties citām traktortehnikas daļām |
| **4.** | **Degvielas tvertnes maiņa vai papildu degvielas tvertnes uzstādīšana** |
| 4.1. | Oriģinālās degvielas tvertnes maiņa pret citu degvielas tvertni atļauta tikai tad, ja tā atbilst normatīvajiem aktiem par lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības novērtēšanu |
| 4.2. | Degvielas tvertne ir droši nostiprināta ar izgatavotāja paredzētiem speciāliem stiprinājuma elementiem |
| 4.3. | Papildu degvielas tvertnes novietojums ir tāds, lai tvertne ar traktortehnikas konstrukcijas elementiem iespējami vairāk būtu aizsargāta no ārējo faktoru (piemēram, akmeņu, ledus) nelabvēlīgās iedarbības traktortehnikas ekspluatācijas laikā un no tiešas sadursmes ceļu satiksmes negadījumā. Degvielas tvertne nedrīkst atrasties traktortehnikas salonā |
| 4.4. | Degvielas tvertnes uzpildes kakliņš atrodas traktortehnikas ārpusē |
| **5.** | **Oriģinālā tilta vietā uzstādīts rūpnieciski izgatavots citas markas traktora tilts** |
| 5.1. | Traktortehnikai oriģinālā tilta vietā pieļaujams uzstādīt citas markas traktora tiltu, ja stiprinājumi atbilst oriģinālā tilta stiprinājuma vietām |
| 5.2. | Uzstādītā tilta tehniski pieļaujamā maksimālā ass slodze nedrīkst būt mazāka par tādas traktortehnikas attiecīgās ass slodzi, kura slogota ar pilnu masu |
| 5.3. | Uzstādītā dzenošā tilta reduktoru pārnesuma skaitļiem jābūt tādiem, kas nodrošina traktortehnikas ražotāja paredzēto maksimālo un minimālo ātrumu |
| 5.4. | Traktortehnikas stūrējamam tiltam jānodrošina atbilstoša stūres iekārtas darbība. Riteņiem abos virzienos jāgriežas viegli, vienmērīgi, bez ieķīlēšanās. Stūres pagrieziena leņķi no vidējā stāvokļa līdz atdurei ir vienādi abos virzienos |
| 5.5. | Tilts ir droši nostiprināts ar speciāliem stiprinājuma elementiem, nav pieļaujami metinājumi |
| **6.** | **Traktortehnika pārbūvēta darbam mežā** |
| 6.1. | Traktors ir aprīkots ar aizsargrāmi motora pārsega, kabīnes un priekšējā stikla aizsardzībai no krītošiem kokiem |
| 6.2. | Traktors ir aprīkots ar radiatora aizsargrežģi, dzinēja kartera un kardānpārvadu aizsargbruņām, riteņu ventiļu aizsargiem un gaismas signālierīču aizsargiem. Traktoru papildus var aprīkot ar kabīnes sānu un aizmugurējā stikla aizsargrežģi, atlokāmo kāpsli un papildu darba apgaismojumu |
| 6.3. | Aizsargkonstrukciju stiprināšanai maksimāli izmanto tehnoloģiskos urbumus un citus piemērotus konstrukciju elementus, metināšanu izmanto minimāli. Traktoram uzstādītās konstrukcijas nedrīkst būtiski pasliktināt pārredzamību un traucēt traktora tehnisko apkalpošanu |
| 6.4. | Traktora kabīnē atrodas nekustīgi nostiprināta vadības ierīce meža darbiem paredzētās piekabes darbināšanai |
| 6.5. | Hidrosistēmas šļūtenēm un cauruļvadiem nav mehānisku bojājumu. Hidraulisko šļūteņu un cauruļvadu savienojuma vietās eļļas noplūde nav pieļaujama |
| **7.** | **Pārbūve par kokvedēju** |
| 7.1. | Pārbūvējot traktoru par kokvedēju, jāievēro visas šo noteikumu prasības attiecībā uz rāmja pagarināšanu, statņu un hidromanipulatora uzstādīšanu, kā arī maksimālo pilno masu un šķērsstabilitāti |
| **8.** | **Motora maiņa** |
| 8.1. | Motora stiprinājumu vietu skaits un izvietojums atbilst uzstādītā motora izgatavotāja noteiktajām prasībām. Motora stiprināšanai pie traktortehnikas rāmja atļauts lietot pārejas kronšteinus, kurus aizliegts metināt pie rāmja |
| 8.2. | Akumulatora baterija nodrošina motora palaišanai nepieciešamo palaišanas strāvu un spriegumu 12 vai 24 V |
| 8.3. | Mainot motoru, aizliegts pagarināt kardānpārvadu. Atļauts izmantot citu marku un modeļu attiecīga garuma un griezes momenta kardānpārvadu |
| 8.4. | Motora izplūdes gāzu sistēma ir hermētiska |
| **9.** | **Izmaiņas piekabes sakabes ierīces konstrukcijā** |
| 9.1. | Mainot piekabes sakabes ierīces konstrukciju, maksimāli jāizmanto rūpnieciski ražoti mezgli |
| 9.2. | Sakabes cilpai jābūt rūpnieciski ražotai un atbilstošai attiecīgajai slodzei |
| 9.3. | Sakabes stieņa konstrukcijai un garumam jābūt tādiem, lai piekabe, pagriežoties attiecībā pret vilcēju pieļaujamās robežās, nesadurtos ar to un nesabojātu tā detaļas |
| 9.4. | Sakabes stieņa konstrukcijai jānodrošina piekabes pagriešanās attiecībā pret traktoru vertikālajā plaknē ne mazāk kā ± 620 un horizontālajā plaknē ne mazāk kā ± 550 |
| **10.** | **Izmaiņas piekabes bremžu iekārtā** |
| 10.1. | Atļauts mainīt piekabes bremžu pārvada tipu (mehāniskais, hidrauliskais, pneimatiskais u. c.) |
| 10.2. | Veicot izmaiņas piekabes bremžu pārvadā, atļauts izmantot tikai rūpnieciski ražotus mezglus un agregātus |
| 10.3. | Nav pieļaujama bremžu cauruļvadu pagarināšana (saīsināšana), cauruļvadus metinot (lodējot). Pagarinot cauruļvadu, atļauts izmantot izgatavotājrūpnīcas paredzētos vai analogus cauruļvadus. Cauruļvadu savienojuma vietu konstrukcijai jānodrošina bremžu sistēmas hermētiskums |
| 10.4. | Bremžu sistēmai jānodrošina bremzēšanas spēku vienmērīgs sadalījums starp riteņiem, kas atrodas uz vienas ass |
| 10.5. | Bremžu sistēmai jānodrošina tāds maksimāli piekrautas piekabes bremzēšanas ceļš uz sausa horizontāla ceļa ar asfaltbetona segumu, kas nepārsniedz maksimālo pieļaujamo bremzēšanas ceļu, kurš noteikts, izmantojot šādu formulu:  , kur  Sbr – maksimālais bremzēšanas ceļš (m);  Vo – maksimālais paredzētais ātrums (km/h) |
| **11.** | **Piekabei uzstādīti citas kategorijas traktortehnikas piekabes tilti** |
| 11.1. | Piekabei oriģinālā tilta vietā pieļaujams uzstādīt citas markas piekabes tiltu, ja stiprinājumi atbilst oriģinālā tilta stiprinājuma vietām vai stiprinājumi nodrošina tilta integritāti |
| 11.2. | Uzstādītā tilta tehniski pieļaujamā maksimālā ass slodze nedrīkst būt mazāka par tādas piekabes attiecīgās ass slodzi, kura slogota ar pilnu masu |
| 11.3. | Uzstādītā tilta konstrukcijai un tehniskajam raksturojumam jābūt tādiem, kas nodrošina piekabes ražotāja paredzēto maksimālo ātrumu |
| 11.4. | Ja piekabes konstrukcija to paredz, tiltam jābūt aprīkotam ar bremzēm |
| 11.5. | Tilts ir droši nostiprināts ar speciāliem stiprinājuma elementiem, nav pieļaujami metinājumi |
| **12.** | **Rāmja pagarināšana vai saīsināšana** |
| 12.1. | Rāmi pagarina (saīsina) saskaņā ar attiecīgās markas traktortehnikas vai tās piekabes izgatavotāja ieteikumiem par vēlamajām rāmja griezuma vietām un veidiem, pagarinājuma un pastiprinājuma materiāliem, metināšanas tehnoloģiju, stiprināšanai paredzēto bultskrūvju skaitu, izmēru un izvietojumu |
| 12.2. | Rāmja daļu stiprinājuma veids un izpildījums nodrošina stiprinājumu vietu izturību un drošību visā traktortehnikas vai tās piekabes ekspluatācijas laikā |
| 12.3. | Ja, pagarinot (saīsinot) rāmi, mainās kardānpārvada garums, kardānpārvadu atļauts saīsināt līdz nepieciešamajam izmēram. Ja nepieciešama kardānpārvada pagarināšana, atļauts izmantot citu marku un modeļu attiecīga garuma un griezes momenta kardānpārvadu |
| 12.4. | Nav pieļaujama bremžu cauruļvadu pagarināšana (saīsināšana), cauruļvadu metinot (lodējot). Pagarinot cauruļvadu, atļauts izmantot izgatavotājrūpnīcas paredzētos vai analogus cauruļvadus. Cauruļvadu savienojuma vietu konstrukcijai jānodrošina bremžu sistēmas hermētiskums |

|  |  |
| --- | --- |
| 12.5. | Ja, pagarinot (saīsinot) rāmi, tiek mainīts pakaļējo apgaismes ierīču un pakaļējās valsts reģistrācijas numura zīmes izvietojums, traktortehnikas vai tās piekabju gaismas ierīcēm jāatbilst tehniskās apskates noteikumu pielikuma prasībām |
| 12.6. | Pagarinot elektroinstalācijas vadus, atļauts izmantot izgatavotājrūpnīcas paredzētos vai analogus elektroinstalācijas vadus. Elektroinstalācijas vadu savienojuma vietas ir izolētas. Elektroinstalācijas vadi ir attiecīgi nostiprināti |
| **13**. | **Pārbūve par kravas pašizgāzēju** |
| 13.1. | Kravas tilpnes stiprinājuma elementu konstrukcija un skaits atbilst kravas tilpnes izgatavotāja noteiktajām prasībām un nodrošina ar pilnu masu slogotas kravas tilpnes noturēšanu garenvirzienā un šķērsvirzienā, traktortehniku maksimāli paātrinot (palēninot), bez nobīdes |
| 13.2. | Kravas tilpnes pārkare pār pakaļējo asi pārsniedz vienu trešo daļu no piekabes garenbāzes |
| 13.3. | Pašizgāzēja kravas tilpne ir droši fiksējama paceltā un nolaistā stāvoklī. Kravas tilpnes maksimālo pacelšanas augstumu ierobežo ar speciālu maksimālā pacelšanas augstuma ierobežotāju |
| 13.4. | Hidrosistēmas šļūtenēm un cauruļvadiem nav mehānisku bojājumu. Hidraulisko šļūteņu un cauruļvadu savienojuma vietās eļļas noplūde nav pieļaujama |
| 13.5. | Darba cilindri ir droši nostiprināti, bez korozijas un mehāniskiem bojājumiem |
| 13.6. | Kravas tilpnes pacelšanas (nolaišanas) vadības ierīce atrodas viegli pieejamā vietā vadītāja kabīnē |
| 13.7. | Kravas tilpnes pacelšanas (nolaišanas) hidrosistēma ir darba kārtībā |
| 13.8. | Kravas pašizgāzēja šķērsstabilitātes koeficientam k jābūt ne mazākam par 0,45. To aprēķina, izmantojot šādu formulu:  k = B : 2Hsc > 0,45, kur  B – piekabes šķērsbāze;  Hsc – piekabes smaguma centra augstums no atbalstvirsmas |
| **14.** | **Piekabes pārbūve par kravas kokvedēju** |
| 14.1. | Kravas kokvedēja statņu maksimālo augstumu aprēķina, izmantojot šādu formulu:  Hmax< P : (L x B x k1 x k2), kur  Hmax – kravas statņu maksimālais augstums (m);  P – traktortehnikas piekabes kravnesība pēc pārbūves (t);  L – kravas garums (m);  B – kravas statņu iekšējais platums (m);  k1 – koksnes krāvuma koeficients (k1 = 0,52);  k2 – koksnes blīvuma koeficients (k2 = 0,58) |
| 14.2. | Statņu maksimālais augstums Hmax ir 1,80 m |
| 14.3. | Kravas statņu stiprinājums pie traktortehnikas piekabes rāmja ir mehānisks (skavas, bultskrūves). Kravas statnes pie traktortehnikas piekabes rāmja metināt aizliegts |
| 14.4. | Kravas statņu maksimālais lieces spriegums σmax ir mazāks par statņu materiāla pieļaujamo lieces spriegumu [σļ].  Slodzi, kas darbojas uz statni, aprēķina, izmantojot šādu formulu:  Qs = Qkr x sinβ : n, kur  Qkr = L x B x H1 x k1 x k2  Qs – slodze, kas darbojas uz statni;  Qkr – kravas maksimālais svars;  H1 – statņu konstruktīvais augstums;  n – kravas statņu skaits.  Maksimālo lieces momentu Mmax, kas darbojas uz statni, aprēķina, izmantojot šādu formulu:  Mmax = qs x H12 : 2, kur  qs = Qs : H1  qs – vienmērīgi izkliedēta slodze uz statni;  σmax = Mmax : Wx < [σļ], kur  σmax – statņu vertikālās sijas maksimāli pieļaujamais spriegums;  σpieļ – statņu vertikālās sijas materiāla pieļaujamais spriegums;  Wx – statņu vertikālās sijas pretestības moments |
| **15.** | **Hidromanipulatora uzstādīšana vai demontāža** |
| 15.1. | Hidromanipulatora stiprinājums pie traktortehnikas piekabes rāmja atbilst hidromanipulatora un traktortehnikas piekabes izgatavotāja noteiktajām prasībām |
| 15.2. | Hidromanipulatora hidrosistēmas šļūtenēm un cauruļvadiem nav mehānisku bojājumu. Hidraulisko šļūteņu un cauruļvadu savienojuma vietās eļļas noplūde nav pieļaujama. Hidrosistēma ir darba kārtībā |
| 15.3. | Šķērsstabilitātes koeficients k nav mazāks par 0,5. Šķērsstabilitātes koeficientu aprēķina, izmantojot šādu formulu:  k = B : 2Hsc > 0,5, kur  B – traktortehnikas piekabes šķērsbāze;  Hsc – traktortehnikas piekabes smaguma centra augstums |
| 15.4. | Demontējot hidromanipulatoru, ir demontētas hidromanipulatora stiprinājuma vietas, hidrosistēmas elementi, sūkņi, slēdži u.tml. |
| **16.** | **Piekabes pārbūve par cisternu** |
| 16.1. | Pārbūvējot piekabi par cisternu, atļauts izmantot tikai rūpnieciski ražotas tvertnes (cisternas) |
| 16.2. | Cisternas stiprinājuma elementu konstrukcija un skaits atbilst cisternas izgatavotāja noteiktajām prasībām un nodrošina ar pilnu masu slogotas cisternas noturēšanu garenvirzienā un šķērsvirzienā, traktortehniku maksimāli paātrinot (palēninot), bez nobīdes |
| 16.3. | Cisternai jābūt aprīkotai ar līmeņrādi |
| 16.4. | Ja cisterna ir aprīkota ar uzpildes/iztukšošanas mehānismu (sūkni vai kompresoru), tā vadības ierīce atrodas viegli pieejamā vietā vadītāja kabīnē |
| 16.5. | Cisternas uzpildīšanas/iztukšošanas mehānismam jābūt aprīkotam ar manometru |
| 16.6. | Cisternai jābūt pietiekama izmēra un novietojuma atverēm, lai cisternas iekšpusi varētu iztīrīt no ārpuses. Atverēm cisternas augšējā daļā, kuras ir lielākas par 400 mm diametrā vai ir 300 x 400 mm, ja tās nav apaļas, jābūt noslēgtām ar režģi, ko var noņemt tikai ar instrumentu palīdzību. Režģa atveres nedrīkst pārsniegt minētos izmērus |
| 16.7. | Vāku tvertnes augšējā daļā projektē vai aprīko ar ierīcēm tā, lai novērstu nejaušu vāka aizvēršanu |
| 16.8. | Tvertnēm, kuru tilpums ir vienāds vai lielāks par 6000 l, jābūt aprīkotām ar pretpārsprieguma starpsienām saskaņā ar standarta LVS EN 707+A1:2009 4.2.2.3. punktā minētajām prasībām |
| 16.9. | Cisternām, kurām nepieciešamas savienojošās šļūtenes, jābūt aprīkotām ar līdzekļiem, lai droši noturētu šļūtenes transportēšanas laikā |
| 16.10. | Šķērsstabilitātes koeficients k nav mazāks par 0,5. Šķērsstabilitātes koeficientu aprēķina, izmantojot šādu formulu:  k = B : 2Hsc > 0,5, kur  B – traktortehnikas piekabes šķērsbāze;  Hsc – traktortehnikas piekabes smaguma centra augstums |

Zemkopības ministrs Jānis Dūklavs

2014.07.07. 11:18

A.Bumbuls

67027184, Adris.Bumbuls@zm.gov.lv